**Pressekontakt:**

*Gunilla Resare*

*Telefon: 45 00 25 42*

*E-post: gunilla.resare@capgemini.com*

**Capgemini anerkjent med Pivotal Customer Impact-prisen**

**Paris, Oslo, 27. september 2018 –** [**Capgemini**](http://www.capgemini.com) **har vunnet Pivotal Customer Impact-prisen for 2018. Capgemini mottok den prestisjefylte prisen under SpringOne Platform Event i Washington D.C for det arbeid de gjør for Apotekforeningen (DIFA) med å utvikle og drifte den nye løsningen for apotekbransjen i Norge.**

-*Det er en glede å fortelle at Capgemini har mottatt «System Intergrator Partner of the Year for Customer Impact award»* sier Nick Cayou, Vice President of Global Ecosystem, Pivotal Software. -*Med denne pris anerkjenner vi partnere som har levert tjenester som gjør en betydelig positiv forskjell hos kunder med hjelp av Pivotals produkter og tjenester.*

Den nye løsningen, som gjorde at Capgemini vant Customer Impact-prisen, vil gi apotekene mulighet til å levere nye tjenester raskere og mer kostnadseffektivt. Arkitekturen vil gi apotekene høy grad av frihet i utformingen av egne kundeprosesser og -systemer. Noe som igjen vil gjøre interaksjonen med myndighetenes ulike it-systemer lettere for apotekene, og i siste instans styrke relasjonen mellom apotek, innbyggere og det norske helsevesenet.

*- Vi er glade for at vi ha blitt anerkjent med denne prestisjetunge prisen av Pivotal, basert på vår innsats for å både å vinne og levere en banebrytende løsning til Apotekforeningen (DIFA). Takket være et langsiktig og vedvarende engasjement fra ledelsen i Pivotal og produktspesialister, har vi sammen sikret et robust oppsett av den første del-leveransen av den nye mikrotjeneste-baserte, sentrale plattformen. Den skybaserte løsningen vil gjøre det mulig for den norske apotekbransjen å skape og levere nye farmasøytiske tjenester på en rask og effektiv måte fremover, samtidig som de overholder gjeldende regler og forskrifter.»* sier Anil Agarwal, president for Capgemini Scandinavia Business Unit.

Capgemini er platinum sponsor på SpringOne Platform, som er Pivotals årlige konferanse. 2018 års Partner Awards blir kunngjort under konferansen og anerkjenner de beste løsningene og tjenestene som er levert med hjelp av Pivotals programvare.

**Om Capgemini**

Som en global leder innen konsulent- og teknologitjenester og digital transformasjon er Capgemini i forkant av innovasjon gjennom å hjelpe kundene å realisere muligheter innen skytjenester, digitalisering og plattformsløsninger. Med 50 års erfaring og dyp bransjeekspertise gjør Capgemini kundene i stand til å realisere sine ambisjoner innenfor et spekter av tjenester som spenner fra strategi til operasjonalisering. Capgemini er overbevist om at forretningsverdien av teknologi skapes av og gjennom mennesker. Capgemini er et multikulturelt selskap med 200 000 ansatte i over 40 land. I 2017 rapporterte konsernet en omsetning på 12,8 milliarder Euro.

Besøk oss på [www.capgemini.com](http://www.capgemini.com/#_blank). *People matter, results count.*